126 



den »glimrende Understøttelse«, som Hr. Fr. ogsaa har 

 ondt af, var ikke større, end at jeg for egen Regning havde 

 maattet forøge Bogens Størrelse. 



Af samme Grund har jeg ikke givet Familiekarakterer, 

 naar der kun hørte én islandsk Slægt eller Art til en Fa- 

 milie, og jeg har undladt at give en Nøgle til Vejledning 

 ved Bestemmelserne. Dette sidste antog jeg desuden for at 

 være overflødigt, dels fordi den islandske Fanerogam - Flora 

 er saa fattig paa Arter, og dels fordi jeg ved enkelte større 

 Familier har givet en Nøgle eller inddelt Familierne i Af- 

 delinger med Underafdelinger; man efterse: Rosaceæ, Sile- 

 naceæ, Alsinaceæ, Pyrolaceæ, Cruciferæ, Saxifragaceæ, Eri- 

 cineæ, Scrophulariaceæ, . Gentianeæ, Rubiaceæ, Synanthereæ, 

 Orchideæ, Juncus, Cyperaceæ, Gramineæ. 



Da jeg desuden har givet Karakterer baade for Rækker, 

 Ordener og Familier (se Undtagelserne ovenfor), og da jeg 

 har beskrevet Slægter og Arter saa nøjagtigt, som Pladsen 

 tillod, tror jeg, at enhver, der bruger Bogen med Tænk- 

 somhed, vil kunne bestemme de fleste Planter efter den, At 

 Hr. Fr. anser det for umuligt at bestemme en eneste 

 Plante efter min Bog, undrer mig ikke, men han maa have 

 meget ringe Tanker om sine Landsmænd, naar han tror det 

 samme om dem, og naar han mener, at de ikke kunne bruge 

 en Bog, hvori Planterne ere ordnede efter et naturligt System 

 og ikke efter det Linnéiske. 



10. De fleste af Hr. Fr.s mere specielle Anker mod 

 min Bog falde ind under Kategorien: Pillekritik. Naar 

 en Pillekritiker af en eller anden Grund ønsker at angribe 

 og nedsætte en Bog, saa forbigaar han alt det gode, der 

 findes i Bogen, og søger og jager kun efter Fejl. En Skriv- 

 fejl, en Trykfeil, et mindre nøjagtigt Udtryk gribes med 

 Glæde. Snart har Forfatteren medtaget for meget, snart for 

 lidt, snart burde et Afsnit være behandlet paa en, snart paa 

 en anden Maade o. s. v. Paa den Maade kan Pillekritikeren 

 nedsætte hvilken som helst Bog, thi intet menneskeligt Værk 

 er fejlfrit. 



